
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 1127 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Επιβολή περιοριστικών μέτρων στις χρήσεις και τη 
λειτουργία έργων σε συνδυασμό και με ειδικές 
περιστάσεις καθώς και τήρηση πρόσθετων ή ει¬ 
δικότερων προϋποθέσεων και διενέργεια πρόσθε¬ 
των ελέγχων, για την έκδοση συγκεκριμένης άδει¬ 
ας χρήσης νερού ή και εκτέλεσης συγκεκριμένης 
κατηγορίας έργου, για την προστασία του υδατι¬ 


κού δυναμικού του Ν. Ηλείας. 1 

Έγκριση των προγραμμάτων δύο ειδικοτήτων: 
Στέλεχος Βιβλιοπωλικών Επιχειρήσεων και 
Στέλεχος Εκδοτικών Επιχειρήσεων». 2 


Έγκριση προγράμματος της νέας ειδικότητας «Τε¬ 
χνικός Διαχείρισης και Ανακύκλωσης Αποβλή¬ 
των», σύμφωνα με το Πρόγραμμα ΙοοπαΓάο 
άα νίποί II Ευπορβαπ ΒοογΟοουραΙίοπ ΡιόΙιΙθ 
(Ι ηηρΙθΓΠθηΙαΙίοη οί 106 ΕυΐΌροαη οογο οοουραίίοηαΙ 
ρΓοίϊΙθ ΒθογΟοουραΙίοη - 0/03/Β/ΡΕ/ΡΡ 146 056), 


στο οποίο συμμετείχε ο Ο.Ε.Ε.Κ. 3 

Έγκριση του προγράμματος της ειδικότητας 
Εκκλησιαστική και Πολιτιστική Κατάρτιση (του 
προγράμματος εκκλησιαστικής κατάρτισης του 

ν. 3432/2006). 4 

Χορήγηση Άδειας Ιδρυσης Ιδιωτικού Ινστιτούτου 
Επαγγελματικής Κατάρτισης στον Νικόλαο 
Βαλσάμη. 5 


ΑΠΟΦΑΣΕΙ Σ 

Αριθμ. 531 (1) 


Επιβολή περιοριστικών μέτρων στις χρήσεις και τη λει¬ 
τουργία έργων σε συνδυασμό και με ειδικές περι¬ 
στάσεις καθώς και τήρηση πρόσθετων ή ειδικότερων 
προϋποθέσεων και διενέργεια πρόσθετων ελέγχων, 
για την έκδοση συγκεκριμένης άδειας χρήσης νε¬ 
ρού ή και εκτέλεσης συγκεκριμένης κατηγορίας έρ¬ 
γου, για την προστασία του υδατικού δυναμικού του 
Ν. Ηλείας. 

ΟΙ ΓΕΝΙΚΟΙ ΓΡΑΜΜΑΤΕΙΣ 
ΠΕΡΙΦΕΡΕΙΑΣ ΔΥΤΙΚΗΣ ΕΛΛΑΔΑΣ - 
ΠΕΡΙΦΕΡΕΙΑΣ ΠΕΛΟΠΟΝΝΗΣΟΥ 

Έχοντας υπόψη : 

1. Το ν. 2503/1997 «περί Διοίκησης, Οργάνωσης, Στε- 

λέχωσης της Περιφέρειας, ρύθμισης θεμάτων για την 
Τοπική Αυτοδιοίκηση και άλλες διατάξεις». 

2. Το ν. 1739/1987 (ΦΕΚ Α' 201) «Περί Διαχείρισης υδα¬ 
τικών πόρων και άλλες διατάξεις». 

3. Το νόμο 1650/10.10.1986 (ΦΕΚ Α' 160/16.10.1986) «Για 
την προστασία του περιβάλλοντος» όπως τροποποιήθη¬ 
κε με το ν. 3010/22.4.2002 (ΦΕΚ Α' 91/25.4.2002) Εναρμό¬ 
νιση του ν. 1650/1986 με τις Οδηγίες 97/11 ΕΈ. και 96/1961 
Ε.Ε., διαδικασία οριοθέτησης και ρυθμίσεις θεμάτων για 
τα υδατορέματα και άλλες διατάξεις”. 

4. Τη διάταξη του άρθρου 11 παρ. 3 του νόμου 3199/2003 
(ΦΕΚ Α 280 9.12.2003) «Προστασία και Διαχείριση των 
υδάτων - Εναρμόνιση με την οδηγία 2000/60/ΕΚ του 
Ευρωπαϊκού Κοινοβουλίου και του Συμβουλίου της 23ης 
Οκτωβρίου 2000». 

5. Το π.δ. 227/1987 (ΦΕΚ Α' 100/28.6.1987) «Χαρακτηρι¬ 
σμός βιοτεχνικών και βιομηχανικών επιχειρήσεων ως 
γεωργικών». 

6. Το π.δ. 60/1998 (Φ.Ε.Κ. Α' 61/24.3.98 ) «Καθορισμός 
χωρικής αρμοδιότητας των Τμημάτων Διαχείρισης Υδα¬ 
τικών Πόρων της Περιφέρειας». 

7. Την υπ’ αριθμ. Φ/16/6631/1989 (Φ.Ε.Κ. Β' 428 2.6.1989) 
κοινή υπουργική απόφαση «Προσδιορισμός κατώτατων 
και ανώτατων αρδευτικών αναγκαίων ποσοτήτων για 
την ορθολογική χρήση του στην άρδευση». 

8. Την υπ’ αριθμ. Δ11 /Φ.16/8500/1991 (Φ.Ε.Κ. Β' 174 
26.3.1991) κοινή υπουργική απόφαση «Προσδιορισμός κα¬ 
τώτατων και ανώτατων ορίων των αναγκαίων ποσοτή¬ 
των για την ορθολογική χρήση νερού στην'Υδρευση». 

9. Το π.δ. 43/02 (ΦΕΚ Α' 43/7.3.2002) «Κατάταξη των 
κύριων ξενοδοχειακών καταλυμάτων σε κατηγορίες σε 
σύστημα αστέρων και τεχνικές προδιαγραφές». 

10. Την υπ’ αριθμ. Υ2/2600/2001 (ΦΕΚ Β' 892/11.7.2001) 
κοινή υπουργική απόφαση «Ποιότητα νερού ανθρώπινης 
κατανάλωσης» σε συμμόρφωση προς την οδηγία 98/83/ΕΚ 
του Συμβουλίου της ΕυρωπάίκήςΈνωσης της 3ης Νοεμβρί¬ 
ου 1998 και ειδικότερα τη διάταξη του άρθρου 4 αυτής. 

11. Την υπ’ αριθμ. 47630/2005 (ΦΕΚ Β' 1688 1.12.2005) 
κοινή υπουργική απόφαση «Περί διάρθρωσης της Διεύ¬ 
θυνσης Υδάτων της Περιφέρειας». 

12. Την υπ’ αριθμ. 43504/2005 (ΦΕΚ Β' 1784 20.12.2005) 
κοινή υπουργική απόφαση “Κατηγορίες αδειών χρήσης 
υδάτων και εκτέλεσης έργου αξιοποίησής τους, διαδικα¬ 
σία έκδοσης, περιεχόμενο και διάρκεια ισχύος αυτών”. 

13. Την υπ’ αριθμ. 50/8.5.2002 απόφαση του Νομαρχι¬ 
ακού Συμβουλίου του Νομού Ηλείας που δημοσιεύθηκε 
















15388 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


με την υπ’ αριθμ. 1615/13.5.2002 απόφαση Νομάρχη και 
ορίζει απαγορευτικά, περιοριστικά και λοιπά ρυθμι¬ 
στικά μέτρα προστασίας του υδατικού δυναμικού του 
Νομού Ηλείας, όπως τροποποιήθηκε με την υπ’ αριθμ. 
61/31.5.2005 απόφαση του Νομαρχιακού Συμβουλίου του 
Νομού Ηλείας. 

14. Το υπ’ αριθμ. 337/26.6.2006 έγγραφό μας προς την 
Διεύθυνση Υδάτων της Περιφέρειας Πελοποννήσου. 

15. Το υπ’ αριθμ. 509/27.6.2006 έγγραφο της Διεύθυν¬ 
σης Υδάτων της Περιφέρειας Πελοποννήσου προς την 
Υπηρεσίας μας, αποφασίζουμε: 

Κάθε φυσικό ή νομικό πρόσωπο του ιδιωτικού και του 
δημόσιου τομέα απαιτείται να εξασφαλίσει άδεια, πριν 
από την εκτέλεση έργων αξιοποίησης υδατικών πόρων 
ή τη χρήση νερού. 

Οι άδειες εκδίδονται από το Γενικό Γραμματέα της 
Περιφέρειας Δυτικής Ελλάδας ή με Κοινή Απόφαση Γε¬ 
νικών Γραμματέων Περιφέρειας Δυτικής Ελλάδας και 
Περιφέρειας Πελοποννήσου, σύμφωνα με τα οριζόμε¬ 
να στο ν. 3199/2003, την κοινή υπουργική απόφαση υπ’ 
αριθμ. 43504/2005 και το π.δ. 60/1998 και τους κάτωθι 
επί πλέον όρους και προϋποθέσεις: 

I. ΟΡΙΣΜΟΙ 

1. Πηγή: α) Κάθε φυσική εκφόρτιση της υπόγειας υδρο- 
φορίας, με παροχή μεγαλύτερη ή ίση των 4 πι3/ά κατά 
τη κρίσιμη περίοδο (Αύγουστο Σεπτέμβριο), με ή χωρίς 
υδρομαστευτικό έργο. 

β) Κάθε φυσική εκφόρτιση της υπόγειας υδροφορίας 
με υδρομαστευτικό έργο ή όχι που χρησιμοποιείται για 
ύδρευση ή για άρδευση συλλογικού φορέα. 

2. Εκτεταμένα έργα υδροληψίας από υπόγειους υδρο- 
φορείς: 

Τάφροι, στοές, συνδυασμός φρεάτων - στοών ή φρε- 
άτων τάφρων κλπ. 

Τάφρος: Κάθε εκσκαφή βάθους μέχρι 5 μέτρα που 
εκμεταλλεύεται φρεάτιο υδροφόρο ορίζοντα. 

3. Σημειακά έργα υδροληψίας από υπόγειους υδρο- 
φορείς: 

ί. Πηγάδι: Κάθε εκσκαφή με διάμετρο 1-3 πι και βά¬ 
θος μεγαλύτερο των 5 γπ, που εκμεταλλεύεται φρεάτιο 
υδροφόρο ορίζοντα. 

ϋ. Μικρή γεώτρηση: Κάθε γεώτρηση βάθους μέχρι 20 
μέτρων, εσωτερικής διαμέτρου τελικής σωλήνωσης έως 
4” που αντλείται με φυγόκεντρο αντλία ή αντλία βαθέων 
φρεάτων διαμέτρου μέχρι 2,5”. 

ϋΙ. Μεγάλη γεώτρηση: Κάθε γεώτρηση βάθους μεγαλύ¬ 
τερου των 20 μέτρων και εσωτερικής διαμέτρου τελικής 
σωλήνωσης μεγαλύτερης των τεσσάρων ιντσών (4”). 

4. Νόμιμα έργα υδροληψίας είναι: 

ί. Τα έργα υδροληψίας για τα οποία έχει εκδοθεί 
ενιαία άδεια χρήσης νερού - εκτέλεσης έργου αξιοποί¬ 
ησης υδατικών πόρων σύμφωνα με το ν. 1739/1987 και 
έχουν κατασκευαστεί σύμφωνα με τα οριζόμενα στην 
άδεια αυτή. 

ϋ. Τα έργα υδροληψίας που αδειοδοτήθηκαν με βάση 
τον ν. 3199/2003. 

ΙΙί. Τα έργα υδροληψίας που κατασκευάστηκαν πριν 
την εφαρμογή του ν. 1739/1987. 

ιν. Το έργο για το οποίο έχει εκδοθεί άδεια εκτέλε¬ 
σής του και για τόσο χρόνο όσο ορίζεται σε αυτή για 
περάτωσή του. 


ν. Το έργο για το οποίο έχει υποβληθεί αίτηση με 
πλήρη δικαιολογητικά για χορήγηση άδειας εκτέλεσης 
και εκκρεμεί η χορήγηση της άδειας. 

5. Συλλογικοί φορείς: Στους συλλογικούς φορείς 
περιλαμβάνονται Δημόσιο, Δημόσιοι Οργανισμοί, Νο¬ 
μαρχιακή Αυτοδιοίκηση, Δήμοι, Κοινότητες, Δημοτικές 
Επιχειρήσεις'Υδρευσης Αποχέτευσης (ΔΕΥΑ), Σύνδεσμοι 
Ύδρευσης, Οργανισμοί Εγγείων Βελτιώσεων (Ο.Ε.Β.), Αρ¬ 
δευτικοί και Αγροτικοί Συνεταιρισμοί, καθώς και Αρ¬ 
δευτικοί Σύλλογοι που λειτουργούν με καταστατικό με 
την προϋπόθεση ότι όλα τα μέλη του συλλόγου έχουν 
ιδιόκτητη αγροτική εκμετάλλευση. 

II. ΑΠΑΓΟΡΕΥΤΙΚΑ ΜΕΤΡΑ 

Απαγορεύεται η εκτέλεση έργων υδροληψίας - χρήσης 
νερού στις παρακάτω περιοχές του Νομού Ηλείας: 

1. Σε όλη την έκταση των παράκτιων αμμοθινών και 
γενικώς αμμωδών σχηματισμών αιολικής προέλευσης, 
εκτός ειδικών περιπτώσεων που αφορούν περιορισμένη 
χρήση και οι οποίες κατά περίπτωση θα εξετάζονται με 
την υποβολή του αιτήματος από την Υπηρεσία μας. 

2. Σε απόσταση μικρότερη των 200 μέτρων από την 
ακτογραμμή σε όλο το μήκος των ακτών του Νομού, 
εκτός των περιπτώσεων που αφορούν μικρές ανάγκες 
νερού (θερμοκήπιο, ατομικές, οικογενειακές ανάγκες 
κ.λ.π.) και οι οποίες κατά περίπτωση θα εξετάζονται. 

3. Σε απόσταση μικρότερη των 300 μέτρων γύρω 
από πηγάδια, γεωτρήσεις που είναι αξιοποιημένα με 
συλλογικά έργα ύδρευσης ΟΤΑ ή ΔΕΥΑ ή Συνδέσμων 
ύδρευσης. 

4. Σε απόσταση μικρότερη των 200 μέτρων γύρω από 
πηγάδια, και 250 μέτρων γύρω από γεωτρήσεις που 
αξιοποιούνται με συλλογικό έργο άρδευσης, Δημοσίων 
Οργανισμών, Δήμων, Κοινοτήτων, Ο.Ε.Β., Συν/σμών. 

5. Σε απόσταση μικρότερη των 400 μέτρων στα ανά- 
ντη και 150 μέτρων στα κατάντη γύρω από πηγές που 
αξιοποιούνται με συλλογικό έργο ύδρευσης. Οι απο¬ 
στάσεις αυτές θα μπορούν να αυξάνονται ανάλογα με 
το υδρογεωλογικό καθεστώς της κάθε πηγής (ακτίνα 
τροφοδοσίας αυτής) και κατά τη κρίση της Δ/νσης 
Υδάτων. 

6. Σε απόσταση μικρότερη των 400 μέτρων στα ανά- 
ντη και 150 μέτρων στα κατάντη γύρω από πηγές που 
αξιοποιούνται με συλλογικό έργο άρδευσης. 

7. Η ανόρυξη γεωτρήσεων, πλην υδρευτικών ΟΤΑ ή 
ΔΕΥΑ ή Συνδέσμων ύδρευσης, σε ακτίνα ημικυκλίου 
400 μ. ανάντη και 100 μ. κατάντη από πηγές και με τον 
όρο ότι δεν θα τοποθετηθούν φίλτρα στα πρώτα 30 
μέτρα των γεωτρήσεων που θα ανορυχθούν ανάντη. Σε 
περίπτωση υφιστάμενης χρήσης του νερού της πηγής, 
ενεργή κατά τη τελευταία πενταετία, από μη συλλο¬ 
γικό φορέα και εφόσον αποδειχθεί ότι η λειτουργία 
της νέας υδροληψίας έχει επιπτώσεις στη δίαιτα της 
πηγής, ο φορέας ύδρευσης υποχρεούται να καλύψει 
τις ανάγκες της υφιστάμενης χρήσης ανάλογα με το 
βαθμό επηρεασμού. 

8. Σε απόσταση μικρότερη των 1000 μέτρων γύρω από 
θερμοπηγές ή αναβλύσεις γενικώς ιαματικών νερών. 

9. Στις περιοχές που λειτουργούν συλλογικά αρδευ¬ 
τικά έργα ΤΟΕΒ, Συνεταιρισμών και Δήμων, εκτός αν 
πρόκειται για έργο για το οποίο απαιτείται: 1)αρδευτική 
χρήση νερού πέραν της αρδευτικής περιόδου που θα 
προκύπτει από τη μελέτη του έργου και 2)άλλη χρήση 
νερού εκτός της αρδευτικής που δεν μπορεί να εξυπη- 

ρετηθεί από τη λειτουργία του αρδευτικού έργου. Και 
στις δύο ανωτέρω περιπτώσεις απαιτείται η γνωμοδό¬ 
τηση του φορέα του αρδευτικού έργου. 

10. Στις περιοχές που κατασκευάζεται ή έχει προγραμ¬ 
ματιστεί η κατασκευή συλλογικού αρδευτικού έργου 
του οποίου η αξιοποίηση προβλέπεται να αρχίσει μέσα 
σε 2 χρόνια. 

11. Στις περιοχές που έχουν κηρυχθεί ή είναι υπό ανα¬ 
δασμό σύμφωνα με το ν. 674/1977, μέχρι την ολοκλήρωση 
των σχετικών διαδικασιών, μέχρι δηλαδή την παραλαβή 
από τους ιδιοκτήτες των νέων αγροτεμαχίων. 

12. Ελάχιστες αποστάσεις νέων υδροληψιών (γεωτρή¬ 
σεων, πηγαδιών, κλπ) από: 

12.1 Οδικά δίκτυα: 

12.1.1. από τον άξονα των Εθνικών δρόμων 60 μέτρα και 
σε περίπτωση παράπλευρης οδού πέραν της οριζόμενης 
απόστασης από τον άξονα της κύριας οδού και 15 μέτρα 
από τον άξονα της παράπλευρης οδού, 

12.1.2. από τον άξονα των Επαρχιακών οδών 20 μέ¬ 
τρα, 

12.1.3. από τον άξονα των Δημοτικών ή Κοινοτικών 
οδών 15 μέτρα, 

12.1.4. από το όριο των αγροτικών δρόμων 5 μέτρα, 

12.1.5. από το όριο της απαλλοτριωμένης ζώνης στις 
σιδηροδρομικές γραμμές 15 μέτρα, 

12.2. από τα όρια γειτονικής ιδιοκτησίας 5 μέτρα, 

12.3. από την όχθη επενδεδυμένων αρδευτικών τάφρων 
15 μέτρα, 

12.4. από την όχθη ποταμών και λιμνών 20 μέτρα, 

12.5. από νόμιμες κατοικίες και κτίρια κοινής ωφέλειας 
(νοσοκομεία, σχολεία κλπ) 50 μέτρα, εκτός των υδρευτι- 
κών υδροληψιών για κάλυψη ατομικών - οικογενειακών 
αναγκών οι οποίες θα ανορύσονται εντός των ορίων 
του οικοπέδου της κατοικίας και στη μέγιστη δυνατή 
απόσταση από αυτή ή από γειτονική, 

12.6. από την περίμετρο κοιμητηρίων 200 μέτρα, 

12.7. από την περίμετρο Χ.Υ.Τ.Α. 300 μέτρα, από την 
περίμετρο Χ.Α.Δ.Α. και χώρων διάθεσης υγρών απο¬ 
βλήτων των ΟΤΑ, 200 μέτρα. Οι παραπάνω αποστάσεις 
μπορούν να αυξάνονται ανάλογα με τις ειδικότερες 
υδρογεωλογικές συνθήκες της περιοχής και τον σκοπό 
για τον οποίο προορίζεται η χρήση του νερού, 

12.8. από την περίμετρο χώρων διάθεσης υγρών απο¬ 
βλήτων βιομηχανικών, βιοτεχνικών, ξενοδοχειακών κλπ 
μονάδων, 150 μέτρα και ανάλογα με τις ειδικότερες 
συνθήκες (σύμφωνα με τις υποβαλλόμενες μελέτες) 
μπορεί να μειώνεται ως τα 100 μέτρα. 

III. ΠΕΡΙΟΡΙΣΤΙΚΑ ΜΕΤΡΑ 

Για τη χορήγηση άδειας εκτέλεσης έργου σε νέες 
υδροληψίες και άδειας χρήσης νερού, πέραν των προ¬ 
ϋποθέσεων που ορίζονται στα ανωτέρω απαγορευτικά 
μέτρα, ισχύουν επί πλέον και οι κάτωθι όροι - προϋ¬ 
ποθέσεις: 

Α. ΑΔΕΙΟΔΟΤΗΣΗ ΥΔΡΟΛΗΨΙΩΝ ΑΡΔΕΥΤΙΚΗΣ (ΑΓΡΟ¬ 
ΤΙΚΗΣ) ΧΡΗΣΗΣ 

1. Ελάχιστη απαιτούμενη συνεχόμενη έκταση για 
ανόρυξη υδροληψίας για αρδευτική χρήση πέντε (5) 
στρέμματα, για δενδροκηπευτικές και θερμοκηπιακές 
καλλιέργειες, δύο (2) στρέμματα και (2) στρέμματα για 
μικτή αγροτική χρήση όταν η μια εκ των χρήσεων είναι 
η άρδευση. Η έκταση απαιτείται να είναι ιδιόκτητη ή 
ενοικιαζόμενη με συμβόλαιο τουλάχιστον 10 ετών. 

2. Ελάχιστες αποστάσεις μεταξύ γεωτρήσεων - πη¬ 
γαδιών: 


α. Πηγάδι από νόμιμα υφιστάμενο πηγάδι - γεώτρηση 
100 μ. 

β. Γεώτρηση από νόμιμα υφιστάμενο πηγάδι - γεώ¬ 
τρηση 150 μ. 

3. Με εξαίρεση: 

3.1 Τη περιοχή που ορίζεται δυτικά -νοτιοδυτικά (κατά- 
ντη) του δρόμου Πύργου - Κάτω Σαμικού -Κάτω Ξηροχω- 
ρίου - Ζαχάρως - Γιαννιτσοχωρίου, από τη διασταύρωση 
με Κάτω Σαμικό μέχρι το όριο του Νομού, όπου: 

3.1.1. Ελάχιστη απαιτούμενη συνεχόμενη έκταση για 
ανόρυξη υδροληψίας για αρδευτική χρήση τέσσερα (4) 
στρέμματα, για δενδροκηπευτικές και θερμοκηπιακές 
καλλιέργειες, δύο (2) στρέμματα και (2) στρέμματα για 
μικτή αγροτική χρήση όταν η μια εκ των χρήσεων είναι 
η άρδευση. 

3.1.2. Οι ελάχιστες αποστάσεις μεταξύ γεωτρήσεων 

- πηγαδιών θα είναι: 

α. Πηγάδι από νόμιμα υφιστάμενο πηγάδι - γεώτρηση 
80 μ. 

β. Γεώτρηση μικρή από νόμιμα υφιστάμενο πηγάδι 

- γεώτρηση 80 μ. 

γ. Γεώτρηση μεγάλη από νόμιμα υφιστάμενο πηγάδι 

- γεώτρηση ΙΟΟμ. με τη υποχρέωση απομόνωσης των 
πρώτων 20 μ. 

3.2 Την περιοχή που ορίζεται από την οδό που ξεκινά 
από το Βοόίηδοη ΟΙυό, περιβάλλει τη λοφώδη Περιοχή 
ΝΔ του Κάστρου, συναντά τον αγροτικό δρόμο που 
περιβάλλει το λόφο νότια (διέρχεται από το τριγω¬ 
νομετρικό σημείο 145 μ. ) και συνεχίζει στο δυτικό και 
ΒΔ τμήμα έως την ένωσή του με τον επαρχιακό δρόμο 
Λεχαινών - Κάστρου και κλίνει με το δρόμο Κάστρου 

- Κάτω Παναγιάς - Κυλλήνης, η ανόρυξη γεωτρήσεων 
θα επιτρέπεται με τον εξής επί πλέον περιορισμό: 

α. Το μεγαλύτερο βάθος γεώτρησης δεν θα ξεπερνά 
το επίπεδο της θάλασσας, για προστασία του υπόγειου 
υδροφόρου από την υφαλμύρινση. 

β. μέγιστη παροχή άντλησης έως 15 γπ3/Γι, προσαρ- 
μοζόμενη στις κατά περίπτωση ανάγκες. 

4. Τα παραπάνω ελάχιστα όρια μπορούν να αποκλί¬ 
νουν μέχρι ποσοστό 10% σε εξαιρετικές περιπτώσεις και 
μετά από σύμφωνη γνώση της Διεύθυνσης Υδάτων. 

5. Οι ανωτέρω αποστάσεις ισχύουν από υπάρχουσες 
σε λειτουργία νόμιμες γεωτρήσεις και πηγάδια όλων 
των χρήσεων, εκτός των υδροληψιών συλλογικών φο¬ 
ρέων για υδρευτική και αρδευτική χρήση για τις οποί¬ 
ες ισχύουν οι αναφερόμενες στα απαγορευτικά μέτρα 
αποστάσεις. 

Β. ΑΔΕΙΟΔΟΤΗΣΗ ΥΔΡΟΛΗΨΙΩΝ ΥΔΡΕΥΤΙΚΗΣ ΧΡΗ¬ 
ΣΗΣ 

Σε περιπτώσεις αποκλειστικά και μόνον έργων υδρο¬ 
ληψίας για υδρευτικούς σκοπούς χορηγείται άδεια εκτέ¬ 
λεσης έργου και χρήσης νερού: 

1. Για κάλυψη των αναγκών των φορέων ύδρευσης 
(ΔΕΥΑ,ΟΤΑ, Συνδέσμων'Υδρευσης κλπ). Ελάχιστη απαι- 
τούμενη απόσταση μεταξύ υδρευτικών έργων υδρο¬ 
ληψίας από υπόγειους υδροφορείς διαφορετικών φο¬ 
ρέων ύδρευσης 300 μέτρα και για τον ίδιο φορέα 100 
μέτρα. 

2. Για την ικανοποίηση οικογενειακών αναγκών ύδρευ¬ 
σης, εφόσον υπάρχουν οι παρακάτω προϋποθέσεις : 

ί. Η κατοικία υφιστάμενη ή υπό ανέγερση να είναι 
νόμιμη (άδεια οικοδομής). 




15390 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


π. Δεν υπάρχει δυνατότητα για σύνδεση με υδρευτικό 
δίκτυο, βεβαιούμενο από την αρμόδια Δημοτική Αρχή. 

μι. Η κατανάλωση νερού δεν θα υπερβαίνει τα τρία (3) 
κυβικά μέτρα ημερησίως. 

3. Για την ύδρευση Ιδρυμάτων Κοινής Ωφέλειας (Νοσο¬ 
κομεία, Γηροκομεία, Στρατόπεδα κ.λ.π.) ή εγκαταστάσε¬ 
ων άλλων δραστηριοτήτων (Ξενοδοχεία - Κάμπιγκ κλπ) 
θα χορηγείται άδεια εκτέλεσης έργου για υδρευτική 
χρήση ( πόση, διατροφή, καθαριότητα, πότισμα πρα¬ 
σίνου) όταν δεν υπάρχει δυνατότητα για σύνδεση με 
υδρευτικό δίκτυο. Στη περίπτωση ύπαρξης δικτύου δύ- 
ναται να χορηγείται άδεια για το πότισμα του πρασίνου 
και μέρους της καθαριότητας ώστε αφ' ενός μεν να 
εξασφαλίζεται αυτονομία στην υδροδότηση (περίπτωση 
βλάβης δικτύου) και αφ' ετέρου ο φορέας ύδρευσης να 
εξοικονομεί νερό κατάλληλης ποιότητας για ανθρώπινη 
κατανάλωση. 

4. Γ ια την υδροδότηση δημόσιων χώρων και δημοσίων 
καταστημάτων. 

5. Τα έργα θα γίνονται στην μεγαλύτερη δυνατή από¬ 
σταση από τα υφιστάμενα νόμιμα γειτονικά όπου αυτό 
είναι εφικτό, σύμφωνα με τις υποβαλλόμενες μελέτες 
και το ιδιαίτερο υδρογεωλογικό καθεστώς της περιοχής, 
δεδομένου ότι η χρήση για ύδρευση έχει προτεραιότητα 
έναντι κάθε άλλης χρήσης. 

Γ. ΛΟΙΠΕΣ ΧΡΗΣΕΙΣ 

Γ ια την κάλυψη αποκλειστικά των αναγκών παραγω¬ 
γής βιοτεχνικών, βιομηχανικών, πτηνο-κτηνοτροφικών, 
ιχθυοτροφικών μονάδων και πλυντηρίων αυτοκινήτων, 
ισχύουν οι παρακάτω όροι και προϋποθέσεις : 
α) χωρίς περιορισμό έκτασης, 
β) στην περίπτωση που οι ανάγκες σε νερό της μονά¬ 
δας είναι έως 15 πι3/ά η απόσταση της υδροληψίας από 
τις υπάρχουσες ορίζεται στα 100 μέτρα. Σε περίπτωση 
που οι ανάγκες υπερβαίνουν 15 πι3/Η η απόσταση ορί¬ 
ζεται στα 150 μέτρα. Οι ανάγκες σε νερό θα προσδι¬ 
ορίζονται στη Μελέτη Περιβαλλοντικών Επιπτώσεων 
του έργου. 

Τέλος, για την προστασία του υδροφόρου ορίζοντα 
από τυχόν ρύπανση, θα πρέπει: 

α) Να απομονώνονται τα πρώτα 30 μ. της γεώτρησης 
με περιφραγματικό σωλήνα. 

β) Να γίνεται επιφανειακή κάλυψη του σημείου της 
υδροληψίας σε ακτίνα 5 μ. με σκυρόδεμα και 
γ) Να γίνεται διαχείριση (επεξεργασία / καθαρισμός) 
των υγρών αποβλήτων της μονάδας με ρητή αναφο¬ 
ρά στον τρόπο διάθεσης του επεξεργασμένου νερού 
(άρδευση, τεχνητός υγρότοπος κλπ.) που θα περιλαμ¬ 
βάνεται στη Μελέτη Περιβαλλοντικών Επιπτώσεων του 
έργου. 

Δ. ΧΡΗΣΗ ΝΕΡΟΥ ΓΙΑ ΑΝΑΨΥΧΗ (ΠΛΗΝ ΥΔΡΕΥΣΗΣ) 
Επιτρέπεται η εκτέλεση έργου υδροληψίας σε του¬ 
ριστικές εγκαταστάσεις (ξενοδοχεία, κάμπινγκ κλ.π.) 
για χρήση νερού πλην της ύδρευσης στις παρακάτω 
περιπτώσεις : 

1. Μέσα στις εγκαταστάσεις με την προϋπόθεση ότι 
το έργο υδροληψίας θα έχει εκμεταλλεύσιμη παροχή 
έως 15 πι3/ό. και θα εκτελεστεί στη μεγαλύτερη δυνατή 
απόσταση, από υφιστάμενα έργα υδροληψίας. 

2. Εκτός των χώρων εγκαταστάσεων, με την προϋπό¬ 
θεση ότι η υδροληψία θα απέχει από νόμιμα υφιστάμενα 
έργα υδροληψίας απόσταση τουλάχιστον 150 μέτρα 
ή και μικρότερη των 150 μέτρων και μέχρι 50 μέτρα 


εφόσον η εκμεταλλεύσιμη παροχή είναι μικρότερη των 
5 πι3/1ι. Ο χώρος εκτέλεσης του έργου και η μεταφορά 
του νερού θα εξασφαλίζεται από τον ενδιαφερόμενο. 

IV. ΑΝΤΙΚΑΤΑΣΤΑΣΗ ΥΔΡΟΛΗΨΙΩΝ 

Ι.Επιτρέπεται η αντικατάσταση των νόμιμα υφισταμέ¬ 
νων λειτουργούντων γεωτρήσεων - πηγαδιών, σε περί¬ 
πτωση αχρήστευσής των από τεχνικά αίτια (διάβρωση 
σωλήνων, καταπτώσεις τοιχ., σημαντική μείωση παρο¬ 
χής κ,λ.π.) ύστερα από την έκδοση της σχετικής άδειας 
και με τους παρακάτω πρόσθετους όρους : 

ί. Θα εξυπηρετεί την ίδια ακριβώς χρήση με το πα¬ 
λαιό. 

ϋ. Θα απέχει μέχρι 15 μ. από το παλιό. 

ίϋ. Δεν θα απέχει λιγότερο από τα λειτουργούντα γει¬ 
τονικά από ότι απείχε το παλαιό, στην περίπτωση που 
οι αποστάσεις είναι μικρότερες των ισχυόντων στην 
περιοχή μέτρων. 

ίν. Θα έχει τα ίδια τεχνικά χαρακτηριστικά με το πα¬ 
λαιό εκτός αν άλλως καθορίσει αιτιολογημένα η Υπη¬ 
ρεσία. 

ν. Αν η αιτία της αχρήστευσής είναι η υφαλμύρινση ή 
θα χορηγείται άδεια με άλλα τεχνικά χαρακτηριστικά 
και ειδικούς όρους εκμετάλλευσης (μείωση παροχής ή 
βάθος άντλησης κ.λ.π.) κατά περίπτωση ή δεν θα χο¬ 
ρηγείται άδεια εφ'όσον εκτιμάται ότι η αντικατάσταση 
της υδροληψίας θα επιδεινώσει το πρόβλημα. 

νί. Η παλαιό υδροληψία που αντικαθίσταται, πρέπει να 
επιχωθεί εντελώς, μέσα σε ένα μήνα από τη λειτουργία 
της νέας υδροληψίας, οπότε και η Δ.Ε.Η. θα διακόπτει 
την ηλεκτροδότηση στην παλαιό υδροληψία. 

2. Η αντικατάσταση λειτουργούσας υδροληψίας που 
απαλλοτριώθηκε από φορείς του δημοσίου τομέα ή ορ¬ 
γανισμούς κοινής ωφελείας, γίνεται για την ίδια χρήση 
και κατ' εξαίρεση των ισχυόντων στην περιοχή περιο¬ 
ριστικών μέτρων της παρούσας, αλλά στη μεγαλύτερη 
δυνατή απόσταση από τα γειτονικά έργα υδροληψίας 
στη περίπτωση μικρής εναπομένουσας έκτασης. 

3. Αν κατά την αντικατάσταση ο ενδιαφερόμενος 
κάνει σημαντική επέκταση χρήσης ή αλλαγή χρήσης 
που απαιτεί αυξημένες ανάγκες νερού σε σχέση με 
την υφιστάμενη, το έργο εντάσσεται στους όρους και 
προϋποθέσεις νέου έργου για τη συγκεκριμένη χρήση 
σύμφωνα με τα οριζόμενα στη παρούσα Απόφαση. 

V. ΚΑΘΑΡΙΣΜΟΣ ΥΔΡΟΛΗΨΙΩΝ 

Επιτρέπεται ο καθαρισμός νόμιμα υφισταμένων υδρο¬ 
ληψιών ύστερα από αίτηση των ενδιαφερομένων και τη 
χορήγηση άδειας εκτέλεσης έργου. Γ ια το καθαρισμό 
δεν απαιτείται Περιβαλλοντική Αδειοδότηση, αλλά στην 
υποβαλλόμενη Τεχνική Γεωλογική Έκθεση θα περιγρά- 
φεται επί πλέον των αναφερομένων στο ΠΑΡΑΡΤΗΜΑ 
V της Κ.Υ.Α. με αρ.43504/2005, το υπάρχον πρόβλημα 
και η μεθοδολογία που θα ακολουθηθεί. 

VI. ΕΚΒΑΘΥΝΣΗ ΥΔΡΟΛΗΨΙΩΝ 

Επιτρέπεται η εκβάθυνση νόμιμα υφισταμένων υδρο¬ 
ληψιών ύστερα από αίτηση των ενδιαφερομένων και 
χορήγηση άδειας εκτέλεσης έργου. Η άδεια χορηγείται 
μετά την εκτίμηση της κατάστασης του υπόγειου υδα¬ 
τικού δυναμικού της περιοχής και τη Περιβαλλοντική 
Αδειοδότηση του έργου. 

VII. ΕΠΕΚΤΑΣΗ ΑΔΕΙΑΣ ΧΡΗΣΗΣ -ΑΛΛΑΓΗ ΧΡΗΣΗΣ 

Αν ενδιαφερόμενος αιτείται σημαντική επέκταση χρή¬ 
σης ή αλλαγή χρήσης που απαιτεί αυξημένες ανάγκες 
νερού σε σχέση με την υφιστάμενη, το έργο εντάσσε- 

ται στους όρους και προϋποθέσεις νέου έργου για τη 
συγκεκριμένη χρήση σύμφωνα με τα οριζόμενα στη πα¬ 
ρούσα Απόφαση. Δηλαδή πρέπει το υφιστάμενο υδρολη- 
πτικό έργο να πληροί τους όρους και τις προϋποθέσεις 
της παρούσας για τη αιτούμενη χρήση. 

VIII. ΛΟΙΠΑ ΡΥΘΜΙΣΤΙΚΑ ΜΕΤΡΑ 

1. Σε περίπτωση ανόρυξης μεγάλης γεώτρησης με 
τις προβλεπόμενες αποστάσεις σε περιοχή που υπάρ¬ 
χουν και λειτουργούν κατά κύριο λόγο πηγάδια ή μικρές 
γεωτρήσεις, ο ενδιαφερόμενος υποχρεούται, για την 
προστασία του φρεατίου υδροφόρου ορίζοντα, να τοπο¬ 
θετήσει περιφραγματικό σωλήνα, το βάθος του οποίου 
θα καθορίζεται στην άδεια εκτέλεσης έργου. 

2. Στη περίπτωση νέων βιοτεχνικών, βιομηχανικών, 
πτηνο-κτηνοτροφικών, ιχθυοτροφικών μονάδων, πλυ¬ 
ντηρίων αυτοκινήτων, μονάδων εμφιάλωσης, ή χώρων 
αναψυχής κλπ που για τη λειτουργία τους ή την παρα¬ 
γωγική τους διαδικασία απαιτείται χρήση νερού, τότε η 
εκτέλεση έργου υδροληψίας ή μεταφοράς και χρήσης 
νερού ή η χρήση νερού από νομίμως υφιστάμενη υδρο¬ 
ληψία, θα εξετάζεται περιβαλλοντικά συνολικά με αυτή 
καθ’ αυτή τη δυναμικότητα της μονάδας και τη διάθεση 
των αποβλήτων της. 

3. Προκειμένου για αρδευτικές γεωτρήσεις ή πηγάδια, 
η συνέχεια της έκτασης ομάδας παραγωγών θεωρείται 
ότι δεν διακόπτεται όταν μεταξύ των αγροτεμαχίων 
αυτής παρεμβάλλεται ζώνη έργου ή φυσικά ή τεχνητά 
εμπόδια (τάφροι, δρόμοι, φυσικά ρέματα κ.λ.π.) ή όταν 
παρεμβάλλονται αγροτεμάχια που αρδεύονται από άλλη 
υδροληψία. 

4. Όταν δύο ή περισσότεροι ενδιαφερόμενοι επιθυμούν 
τη χορήγηση άδειας ανόρυξης γεωτρήσεων ή πηγαδιών 
στην ίδια περιοχή και δεν έχουν τις προϋποθέσεις (προ¬ 
βλεπόμενες αποστάσεις, προβλεπόμενη έκταση κ.λ.π.) 
για χορήγηση ατομικών αδειών, μπορεί να χορηγείται 
άδεια μόνον μιας γεώτρησης ή ενός πηγαδιού κοινής 
εκμετάλλευσης, εφόσον στην τελευταία περίπτωση 
πληρούνται οι απαιτούμενες προϋποθέσεις. 

5. Όλες ανεξαιρέτως οι λειτουργούσες υδροληψίες 
υποχρεούνται να διαθέτουν υδρόμετρο σε λειτουργία, 
για τη καταγραφή και τον έλεγχο της καταναλισκόμε- 
νης ποσότητας νερού. Ο κάθε δικαιούχος μπορεί να 
καταναλώνει ετησίως τις ποσότητες νερού που αναγρά¬ 
φονται στην άδειά του οι οποίες έχουν υπολογιστεί για 
τη κάλυψη των πραγματικών του αναγκών. 

6. Σε περίπτωση που γεώτρηση έχει αρτεσιανή ροή 
ο δικαιούχος υποχρεούται να τοποθετήσει στο στό¬ 
μιο της γεώτρησης σωλήνα βιδωτό ίδιας διαμέτρου με 
αυτή της τελικής σωλήνωσης, κατάλληλου ύψους για 
εξισορρόπηση της αρτεσιανής ροής και βάνα εξόδου 
του νερού ώστε να γίνεται χρήση του νερού μόνο όταν 
απαιτείται και όχι κατασπατάληση αυτού. 

7. Σε περίπτωση που διαπιστωθεί με στοιχεία εγκεκρι¬ 
μένων μελετών, (ΙΓΜΕ, ΥΠΑΝ, ΥΠΕΧΩΔΕ, Υπ. Γεωργίας 
κ.λ.π.) υπεράντληση υπόγειου υδροφόρου ή υποβάθμισης 
της ποιότητας του νερού των υδροληψιών μια περιοχής, 
θα τροποποιείται η παρούσα σε ότι αφορά τις αποστά¬ 
σεις αλλά και στις αντλούμενες ποσότητες νερού από 
κάθε λειτουργούσα υδροληψία. 

8. Με τη κατάρτιση του Εθνικού Μητρώου Προστατευ- 
όμενων Περιοχών (σύμφωνα με τα προβλεπόμενα στο 
άρθρο 4του Ν,3199/03),μπορεί να καθορίζονται ειδικά 
μέτρα για την προστασία αποκλειστικά και μόνο των 


υδρευτικών υδροληψιών που ανήκουν σε φορείς ύδρευ¬ 
σης, όπως και ειδικότερων μέτρων για τις υπόλοιπες 
περιοχές που θα ενταχθούν στο Εθνικό Μητρώο Π.Π.. 
Στη περίπτωση αυτή προϋπόθεση για τη χορήγηση ή μη 
της άδειας θα αποτελεί η συμβατότητα με τις δράσεις 
για τις προστατευόμενες περιοχές του Ε.Μ.Π.Π. 

9. Κατ’ εξαίρεση των αναφερόμενων αποστάσεων στα 
απαγορευτικά και περιοριστικά μέτρα της παρούσας 
Απόφασης θα χορηγείται: 

3. άδεια εκτέλεσης έργου και χρήσης νερού αυστηρά 
για Πυρόσβεση οποιουδήποτε φορέα δημόσιου ή ιδιω¬ 
τικού ή φυσικού προσώπου 

ό. άδεια εκτέλεσης έργου και χρήσης νερού υπό όρους 
και προϋποθέσεις, εκτιμώντας τη δυναμικότητα - επάρ¬ 
κεια της υδροφορίας της περιοχής για 

ί. Την κάλυψη των αναγκών λειτουργίας εργοταξίων 
έργων Εθνικής Σημασίας. 

ϋ. Τη κάλυψη των αναγκών υδροδότησης (πυρόσβεση, 
πότισμα πρασίνου, πλύσιμο οδοστρώματος σε περίπτω¬ 
ση δυστυχήματος, κλπ) των Εθνικών και Επαρχιακών 
οδών. 

IX. ΕΚΔΟΣΗ ΑΔΕΙΩΝ 

1. Ο τύπος και το περιεχόμενο της αίτησης, τα απαι- 
τούμενα δικαιολογητικά και η διαδικασία έκδοσης αδει¬ 
ών καθορίζονται στη Κ.Υ.Α. με αρ.43504/2005 (ΦΕΚ Β 
1784/20.12.2005) “Κατηγορίες αδειών χρήσης υδάτων και 
εκτέλεσης έργου αξιοποίησής τους, διαδικασία έκδοσης, 
περιεχόμενο και διάρκεια ισχύος αυτών”. Όλα τα αιτή¬ 
ματα του Ν. Ηλείας υποβάλλονται στη Δ/νση Υδάτων 
της Περιφέρειας Δυτικής Ελλάδας. 

2. Οι άδειες χρήσης νερού και εκτέλεσης έργων αξι¬ 
οποίησης υδατικών πόρων εκδίδονται από το Γενικό 
Γραμματέα της οικείας Περιφέρειας, όπου πρόκειται να 
ασκηθεί η χρήση ή να εκτελεστεί το έργο. 

3. Οι άδειες χρήσης νερού και εκτέλεσης έργων αξιο¬ 
ποίησης υδατικών πόρων που αφορούν λεκάνη απορρο¬ 
ής ποταμού εκτεινόμενη στα διοικητικά όρια περισσό¬ 
τερων Περιφερειών, εκδίδονται με κοινή απόφαση των 
συναρμοδίων Γ.Γ. Περιφέρειας, εκτός αν η προβλεπό¬ 
μενη από το άρθρο 5 παρ. 3 του ν. 3199/2003 απόφαση 
της Εθνικής Επιτροπής Υδάτων, ορίσει κατανομή αρμο¬ 
διοτήτων μεταξύ των Περιφερειών ή μία Περιφέρεια ως 
αποκλειστικά αρμόδια, οπότε οι άδειες θα εκδίδονται 
σύμφωνα με τα οριζόμενα στην απόφαση αυτή. 

4. Οι άδειες χρήσης νερού και εκτέλεσης έργου αξι¬ 
οποίησης υδατικών πόρων διακρίνονται σε τρεις κα¬ 
τηγορίες: 

α. Αδειες χρήσης νερού. 

β. Άδειες εκτέλεσης έργου αξιοποίησης υδατικών 
πόρων. 

γ. Ενιαίες άδειες χρήσης νερού και εκτέλεσης έργου 
αξιοποίησης υδατικών πόρων, σε περιπτώσεις υδροηλε¬ 
κτρικών έργων ισχύος μέχρι 10 Μ\Λ/, σύμφωνα με την Υ.Α. 
Δ6/Φ1/2000/6.2.2002 (Β’ 158), όπως τροποποιήθηκε με την 
Υ.Α. Δ6/Φ1/10200/5.7.2002 (Β’ 902) και ισχύει σήμερα. 

5. Στην περίπτωση εκτέλεσης έργου αξιοποίησης υδα¬ 
τικών πόρων για τη λειτουργία του οποίου θα απαιτηθεί 
και χρήση νερού, η αίτηση για τη χορήγηση άδειας χρή¬ 
σης νερού υποβάλλεται μετά την έναρξη των εργασιών 
εκτέλεσης του αντίστοιχου έργου. 

6. Τα απαιτούμενα δικαιολογητικά για την έκδοση 
άδειας χρήσης νερού και άδειας ανανέωσης χρήσης 
νερού, αναφέρονται στο συνημμένο παράρτημα IV της 

ΚΥΑ 43504/2005, που αποτελεί αναπόσπαστο τμήμα 
τ ης . 

7. Τα απαιτούμενα δικαιολογητικά για την έκδοση 
άδειας εκτέλεσης έργου αξιοποίησης υδατικών πόρων, 
αναφέρονται στο συνημμένο παράρτημα V της ΚΥΑ 
43504/2005, που αποτελεί αναπόσπαστο τμήμα της. 

8. Τα απαιτούμενα δικαιολογητικά για την έκδοση 
ενιαίας άδειας χρήσης νερού - εκτέλεσης έργου αξιο¬ 
ποίησης υδατικών πόρων αναφέρονται στο συνημμένο 
παράρτημα VI της ΚΥΑ 43504/2005, που αποτελεί ανα¬ 
πόσπαστο τμήμα της και αφορά τα μικρά υδροηλε¬ 
κτρικά έργα. 

9. Πέραν των παραπάνω δικαιολογητικών, οι αρμόδιες 
υπηρεσίες μπορούν να καθορίζουν αιτιολογημένα, με 
έγκριση του Γενικού Γραμματέα της Περιφέρειας, πρό¬ 
σθετα δικαιολογητικά κατά περίπτωση, λαμβάνοντας 
υπόψη και τις ιδιαίτερες συνθήκες της περιοχής. 

10. Οι άδειες αφορούν αυστηρά μόνο τη χρήση ή/ και 
το έργο για το οποίο εκδόθηκαν. 

11. Σε περίπτωση μεταγενέστερης κάλυψης των ανα¬ 
γκών σε νερό από δίκτυο αντίστοιχης χρήσης νερού, 
η άδεια ανακαλείται και το αντίστοιχο έργο τίθεται 
εκτός λειτουργίας. 

12. Προθεσμία εκτέλεσης του έργου: Η άδεια παύει 
να ισχύει σε περίπτωση που παρέλθει η προθεσμία έξι 
(6) μηνών, χωρίς το έργο να έχει ολοκληρωθεί. Είναι 
δυνατόν να δοθεί παράταση εκτέλεσης του έργου η 
οποία όμως δεν επιτρέπεται να υπερβαίνει την διάρκεια 
της αρχικής προθεσμίας, εφόσον βέβαια έχει υποβληθεί 
αίτηση του ενδιαφερομένου πριν τη λήξη της αρχικής 
προθεσμίας. 

13. Εξαιρούνται της προθεσμίας εκτέλεσης του έργου 
των έξι (6) μηνών: 1) τα μικρά υδροηλεκτρικά έργα όπου 
η προθεσμία εκτέλεσης του έργου πρέπει να συνάδει με 
την άδεια εγκατάστασης αυτού και 2) μεγάλα έργα συλ¬ 
λογικών φορέων όπου η προθεσμία εκτέλεσης του έργου 
πρέπει να συνάδει με το χρονοδιάγραμμα του έργου. 

14. Η διάρκεια ισχύος των αδειών χρήσης νερού δεν 
μπορεί να υπερβαίνει τα 10 χρόνια από την ημερομηνία 
έκδοσής τους καθώς και τη διάρκεια ισχύος της από¬ 
φασης έγκρισης περιβαλλοντικών όρων, εφόσον αυτή 
απαιτείται. 

15. Στους παραβάτες των όρων και περιορισμών των 
εκδιδομένων αδειών επιβάλλονται από τη Δ/νση Υδάτων 
οι διοικητικές κυρώσεις που αναφέρονται στο άρθρο 13 
παρ. 1 του ν. 3199/2003. 

16. Σε περίπτωση μη επιτυχούς γεώτρησης, ο ενδιαφε¬ 

ρόμενος πρέπει να υποβάλει (όπως και στην περίπτωση 
επιτυχούς ανόρυξης), στην Δ/νση Υδάτων και σε χρο¬ 
νικό διάστημα 2 μηνών από την ημερομηνία εκτέλεσης 
του έργου, υπεύθυνη δήλωση του ν. 1599/86, αναφέρο- 
ντας ότι το έργο εκτελέσθηκε με βάση την σχετική με 
αριθμ.Απόφαση του Γενικού Γραμματέα Περιφέ¬ 

ρειας Δυτικής Ελλάδας, επισυνάπτοντας την έκθεση 
του επιβλέποντος του έργου γεωλόγου - μελετητή με 
λεπτομερή στρωματογραφική περιγραφή της στήλης 
της γεώτρησης. Η Διεύθυνση Υδάτων θα μεριμνά και 
για την ακύρωση του Κ.Α. που είχε εκδοθεί. 

X. ΕΦΑΡΜΟΓΗ 

1. Η ισχύς της παρούσας απόφασης αρχίζει από την 
ημερομηνία Δημοσίευσή της στην Εφημερίδα της Κυ¬ 
βέρνησης και εφεξής και μέχρι την τροποποίησή της ή 
την κατάργησή της. 


2. Από την έναρξη ισχύος της παρούσας απόφασης 
καταργείται η υπ’ αριθμ. 50/8.5.2002 απόφαση του Νο¬ 
μαρχιακού Συμβουλίου του Νομού Ηλείας «Απαγορευ¬ 
τικά, περιοριστικά και λοιπά ρυθμιστικά μέτρα προστα¬ 
σίας του υδατικού δυναμικού του Νομού Ηλείας, όπως 
τροποποιήθηκε με την με αρ.61/31.5.2005 απόφαση του 
Νομαρχιακού Συμβουλίου του Νομού Ηλείας. 

3. Μεταβατικές διατάξειςΤα αιτήματα για τα οποία 
εκκρεμεί η ολοκλήρωση της Περιβαλλοντικής τους 
αδειοδότησης κατά την έναρξη ισχύος της παρούσας 
ή εκκρεμεί η έκδοση άδειας από τη Δ/νση Υδάτων, θα 
εξετάζονται με την υφιστάμενη ισχύουσα Κανονιστική 
Απόφαση. 

4. Από την έκδοση της απόφασης αυτής δεν προκα- 
λείται δαπάνη σε βάρος του Δημοσίου. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Πάτρα, 18 Ιουλίου 2006 
Οι Γενικοί Γραμματείς Περιφερειών 
Δυτικής Ελλάδας Πελοποννήσου 

ΠΑΝΑΓΙΩΤΗΣ ΚΑΒΒΑΔΑΣ ΑΓΓΕΛΑ ΑΒΟΥΡΗ 

-♦- 

Αριθμ. Δ718536 (2) 

Έγκριση των προγραμμάτων δύο ειδικοτήτων: Στέλε¬ 
χος Βιβλιοπωλικών Επιχειρήσεων και Στέλεχος Εκ¬ 
δοτικών Επιχειρήσεων». 

ΤΟ ΔΙΟΙΚΗΤΙΚΟ ΣΥΜΒΟΥΛΙΟ 
ΤΟΥ ΟΡΓΑΝΙΣΜΟΥ ΕΠΑΓΓΕΛΜΑΤΙΚΗΣ ΕΚΠΑΙΔΕΥΣΗΣ 
ΚΑΙ ΚΑΤΑΡΤΙΣΗΣ 

Έχοντας υπόψη: 

1. Το νόμο 2009/1992 «Εθνικό Σύστημα Επαγγελματικής 
Εκπαίδευσης και Κατάρτισης και άλλες διατάξεις» (ΦΕΚ 
18, τ. Α/14.2.1992), όπως τροποποιήθηκε και ισχύει. 

2. Την υπ’ αριθμ. 121/1992 (ΦΕΚ 371, τ. Β79.6.1992) «Κα¬ 
νονισμός Λειτουργίας του Οργανισμού Επαγγελματικής 
και Κατάρτισης (Ο.Ε.Ε.Κ.)» Απόφαση του Υπουργού Εθνι¬ 
κής Παιδείας και Θρησκευμάτων, όπως συμπληρώθηκε, 
τροποποιήθηκε και ισχύει. 

3. Την υπ’ αριθμ. Ζ/3378/1993 (ΦΕΚ 356 τ. Β') απόφαση 
Υπουργού ΥΠ.Ε.Π.Θ., όπως τροποποιήθηκε, συμπληρώ¬ 
θηκε και ισχύει με το ΦΕΚ 722/22.8.1996. 

4. Την απόφαση επί του θέματος 6α της με αριθμό 
22/07.6.2006 συνεδρίασης του Δ.Σ. του Ο.Ε.Ε.Κ. 

5. Την υπ’ αριθμ. Δ/15916/29.6.2006 απόφαση Προέδρου 
Δ.Σ. του Ο.Ε.Ε.Κ. με θέμα «Σύσταση και Συγκρότηση 
Ομάδας Εργασίας για τη μελέτη των προγραμμάτων 
δύο ειδικοτήτων Στέλεχος Βιβλιοπωλικών Επιχειρήσεων 
και Στέλεχος Εκδοτικών Επιχειρήσεων. 

6. Την Εισήγηση της, υπό στοιχείο 4, Ομάδας Εργασί¬ 
ας για τη με\έτη των προγραμμάτων των Ειδικοτήτων: 
Στέλεχος Βιβλιοπωλικών Επιχειρήσεων και Στέλεχος 
Εκδοτικών Επιχειρήσεων προς τη Δ/νση Κατάρτισης 
Ο.Ε.Ε.Κ., που φυλάσσεται στο αρχείο της Δ/νσης Κα¬ 
τάρτισης. 

7. Την υπ’ αριθμ. 16/1998 απόφαση του Δ.Σ. του Ο.Ε.Ε.Κ. 
περί έγκρισης της μορφής του Οδηγού Κατάρτισης. 

8. Την απόφαση επί του θέματος 10 β της με αριθμό 
27/ 13.7.2006 Συνεδρίασης του Δ.Σ. του Ο.Ε.Ε.Κ., απο¬ 
φασίζουμε: 

Α. Την έγκριση των Προγραμμάτων των Ειδικοτή¬ 
των: 

1. Στέλεχος Βιβλιοπωλικών Επιχειρήσεων - ΓΕΛ 

2. Στέλεχος Εκδοτικών Επιχειρήσεων - ΓΕΛ 

Β. Την ένταξη των ανωτέρω ειδικοτήτων στον Τομέα 
«Χρηματοπιστωτικών και Διοικητικών Υπηρεσιών», στην 
Ομάδα «Οικονομικών». 

Δεν προκαλείται δαπάνη από την παρούσα απόφα¬ 
ση. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 21 Ιουλίου 2006 

Ο Πρόεδρος του Δ.Σ. 

ΧΑΡΑΛΑΜΠΟΣ ΜΠΟΤΣΑΡΗΣ 

-♦- 

Αριθμ. Δ/18535 (3) 

Έγκριση προγράμματος της νέας ειδικότητας «Τεχνικός 
Διαχείρισης και Ανακύκλωσης Αποβλήτων», σύμφω¬ 
να με το Πρόγραμμα ΙοοπαιτΙο 03 Ν/ίποί II Ευωροβη 
ΒοογΟοουρβΙιοη ΡΐΌίίΙθ (ΙπιρΙθπΐθηΐ3ΐίοη οί Ιίιο 
ΕυΓορθ3π οογθ οοουρβϋοηβΙ ρΓοΙίΙθ ΒοογΟοουραΙίοπ 
- Ο/03/Β/ΡΡ/ΡΡ 146 056), στο οποίο συμμετείχε ο 
Ο.Ε.Ε.Κ. 

ΤΟ ΔΙΟΙΚΗΤΙΚΟ ΣΥΜΒΟΥΛΙΟ 
ΤΟΥ ΟΡΓΑΝΙΣΜΟΥ ΕΠΑΓΓΕΛΜΑΤΙΚΗΣ ΕΚΠΑΙΔΕΥΣΗΣ 
ΚΑΙ ΚΑΤΑΡΤΙΣΗΣ 

Έχοντας υπόψη : 

1. Το νόμο 2009/1992 «Εθνικό Σύστημα Επαγγελματικής 
Εκπαίδευσης και Κατάρτισης και άλλες διατάξεις» (ΦΕΚ 
18, τ. Α714.2.1992), όπως τροποποιήθηκε και ισχύει. 

2. Την υπ’ αριθμ. 121/1992 (ΦΕΚ 371, τ. Β79.6.1992) «Κα¬ 
νονισμός Λειτουογίας του Οργανισμού Επαγγελματικής 
και Κατάρτισης (Ο.Ε.Ε.Κ.)» απόφαση του Υπουργού Εθνι¬ 
κής Παιδείας και Θρησκευμάτων, όπως συμπληρώθηκε, 
τροποποιήθηκε και ισχύει. 

3. Την υπ’ αριθμ. 1994/819/ΕΚ Απόφαση της ΕΈ. με την 
οποία θεσπίστηκε το Κοινοτικό Πρόγραμμα ΕθοπβιτΙο 
03 Ν/ίηοί, καθώς και το δεύτερο στάδιο δράσης στον 
τομέα της επαγγελματικής κατάρτισης του Κοινοτικού 
Προγράμματος ΙθοπβιτΙο όα νίποί. 

4. Την υπ’ αριθμ. 1999/382/ΕΚ Απόφαση της ΕΈ. με την 
οποία εγκρίθηκε π δεύτερη φάση του Προγράμματος 
Ι_θοπ3γ0ο 03 Ν/ίποί II για την περίοδο 2000-2006. 

5. Την υπ’ αριθμ. 8/2000 Απόφαση του ΠΡΟΕΔΡΟΥ 
του Δ.Σ. του Ο.Ε.Ε.Κ. περί συμμετοχής στο Πρόγραμμα 
ΒοογΟοουραΙίοπ. 

6. Την υπογεγραμμένη από τους εταίρους Σύμβαση 
του Προγράμματος ΒοογΟοουραΙίοπ ΡΐΌίίΙο με αριθμό 
20020Ε/03/Β/ΡΡ/ΡΡ-146056 και την εξ’ αυτής υποχρέωση 
του Ο.Ε.Ε.Κ. για τη δημιουργία σχετικής ειδικότητας με 
πλήρες πρόγραμμα κατάρτισης και την λειτουργία της 
ειδικότητας στα Ι.Ε.Κ. 

7. Την υπ’ αριθμ. 1/2002 Απόφαση του Προέδρου του 
Δ.Σ. του Ο.Ε.Ε.Κ. με την οποία ορίστηκαν οι Ιωάννης 
Μαρκόπουλος και Νικόλαος Χρυσόγελος, εκπρόσωποι 
των κοινωνικών εταίρων, ως μέλη της Εθνικής Συμ¬ 
βουλευτικής Επιτροπής (ΝβΙιοπβΙ ΑόνίεοΓγ ΒοαιχΙ) για το 
συγκεκριμένο Πρόγραμμα ΒοογΟοουραΙίοπ. 

8. Το γεγονός ότι η ΕΈ. συμμετείχε με ποσοστό 78 % 
επί του συνολικού κόστους τοι προγράμματος. 


9. Τις υπ’ αριθμ. 5/1.3.2005 (θέμα 5γ), 20/12.7.2005 (θέμα 7β- 
συμπληρωματική) κα 16/3.5.2006 (θέμα 7α) (Τροποποιητική 
των προηγούμενων) ΑΠΟΦΑΣΕΙΣ ΤΟΥ ΠΡΟΕΔΡΟΥ του Δ.Σ. 
του Ο.Ε.Ε.Κ. περί Σύστασης Επιτροπής Σύνταξης - Οδηγοί 
Κατάρτισης της νέας ειδικότητας «Τεχνικός Διαχείρισης 
και Ανακύκλωσης Αποβλήτων». 

10. Την υπ’ αριθμ. Δ/15729/26.7.2005 Πράξη Προέδρου 
του Δ.Σ. του Ο.Ε.Ε.Κ. με θέμα «Σύσταση επιτροπής για τη 
σύνταξη Οδηγού Κατάρτισης νέας ειδικότητας «Τεχνι¬ 
κός Διαχείρισης και Ανακύκλωσης Αποβλήτων», σύμφω¬ 
να με το Πρόγραμμα ίοοπβΓόο ϋ3 νίποί «ΒοογΟοουρβΙίοπ 
ΡγοϊιΙθ», στο οποίο συμμετέχει ο Ο.Ε.Ε.Κ. 

11. Την απόφαση επί του θέματος 11β της υπ’ αριθμ. 
23/16.6.2006 Συνεδρίασης του Δ.Σ. του Ο.Ε.Ε.Κ. 

12. Τον Οδηγό Κατάρτισης που κατατέθηκε από την 
Επιτροπή Σύνταξης Οδηγού Κατάρτισης. 

13. Την απόφαση επί του θέματος 10α, της υπ’ αριθμό 
27/13.7.2006 Συνεδρίασης του Δ.Σ. του Ο.Ε.Ε.Κ., αποφα¬ 
σίζουμε: 

Α. Την έγκριση του προγράμματος της νέας ειδικό¬ 
τητας «Τεχνικός Διαχείρισης και Ανακύκλωσης Απο¬ 
βλήτων» - Γ.Ε.Λ. 

Β. Την ένταξη της ανωτέρω ειδικότητας στον Τομέα 
Ενέργειας -Περιβάλλοντος στην Ομάδα Περιβάλλοντος. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 21 Ιουλίου 2006 
Ο Πρόεδρος 

ΧΑΡΑΛΑΜΠΟΣ ΜΠΟΤΣΑΡΗΣ 

-♦- 

Αριθμ. Δ/18621 (4) 

Έγκριση του προγράμματος της ειδικότητας Εκκλησια¬ 
στική και Πολιτιστική Κατάρτιση (του προγράμματος 
εκκλησιαστικής κατάρτισης του ν. 3432/2006). 

ΤΟ ΔΟΙΚΗΤΙΚΟ ΣΥΜΒΟΥΛΙΟ 
ΤΟΥ ΟΡΓΑΝΙΣΜΟΥ ΕΠΑΓΓΕΛΜΑΤΙΚΗΣ ΕΚΠΑΙΔΕΥΣΗΣ 
ΚΑΙ ΚΑΤΑΡΤΙΣΗΣ 

Έχοντας υπόψη: 

1. Το νόμο 2009/1992 «Εθνικό Σύστημα Επαγγελματικής 
Εκπαίδευσης και Κατάρτισης και ολλες διατάξεις» (ΦΕΚ 
18, τ. Α714.2.1992), όπως τροποποιήθηκε και ισχύει. 

2. Την υπ’ αριθμ. 121/1992 (ΦΕΚ 371, τ. Β79.6.1992) «Κα¬ 
νονισμός Λειτουργίας του Οργανισμού Επαγγελματικής 
και Κατάρτισης (Ο.Ε.Ε.Κ.)» απόφαση του Υπουργού Εθνι¬ 
κής Παιδείας και θρησκευμάτων, όπως συμπληρώθηκε, 
τροποποιήθηκε και ισχύει. 

3. Την υπ’ αριθμ. Ζ/3378/1993 (ΦΕΚ 356 τ. Β') απόφασης 
Υπουργού ΥΠ.Ε.Π.Θ., όπως τροποποιήθηκε, συμπληρώ¬ 
θηκε και ισχύει με το ΦΕΚ 722/22.8.1996 

4. Τη διάταξη του άρθρου 5 του νόμου 3432 (Φ.Ε.Κ. 
14.3.2.2006) «Δομή και λειτουργία της Εκκλησιαστικής 
Εκπαίδευσης». 

5. Τις προτάσεις προς την ηγεσία του ΥΠ.Ε.Π.Θ. του 
Εποπτικού Συμβουλίου Δευτεροβάθμιας Εκκλησιαστι¬ 
κής Εκπαίδευσης (Ε.Σ.Δ.Ε.Ε.) που ελήφθησαν κατά τη 
συνεδρίαση του στις 4.5.2006. 

6. Την απόφαση επί του θέματος 6β της με αριθμό 
22/7.6.2006, συνεδρίασης του Δ.Σ. του Ο.Ε.Ε.Κ. με θέμα τη 
σύσταση και συγκρότηση ομάδας σύνταξης του Οδηγού 
Κατάρτισης της ειδικότητας «Εκκλησιαστική και Πολι¬ 
τιστική Κατάρτιση». 

7. Τον Οδηγό Κατάρτισης που κατατέθηκε από την 
Επιτροπή Σύνταξης Οδηγού Κατάρτισης. 

8. Την απόφαση επί του θέματος 7α της, με αριθμό 
28/20.7.2006, συνεδρίασης του Δ.Σ. του Ο.Ε.Ε.Κ., απο¬ 
φασίζουμε: 

Α. Την έγκριση του προγράμματος της ειδικότητας 
«Εκκλησιαστική και Πολιτιστική Κατάρτιση» (από ΕΚ¬ 
ΚΛΗΣΙΑΣΤΙΚΑ ΛΥΚΕΙΑ, ΓΕΛ, ΤΕΛ, ΤΕΕ Β’ κύκλου, ΕΠΛ), 
διάρκειας δύο εξαμήνων. 

Β. Την ένταξη της εν λόγω ειδικότητας στον Τομέα 
Υγείας- Αισθητικής- Κοινωνικών Υπηρεσιών, στην Ομάδα 
Κοινωνικών Υπηρεσιών. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 24 Ιουλίου 2006 
Ο Πρόεδρος 

ΧΑΡΑΛΑΜΠΟΣ ΜΠΟΤΣΑΡΗΣ 

-♦- 

Αριθμ. ΣΤ718716 (5) 

Χορήγηση Αδειας Ιδρυσης Ιδιωτικού Ινστιτούτου 
Επαγγελματικής Κατάρτισης στον Νικόλαο Βαλσάμη. 

Ο ΠΡΟΕΔΡΟΣ ΤΟΥ Δ.Σ. 

ΤΟΥ ΟΡΓΑΝΙΣΜΟΥ ΕΠΑΓΓΕΛΜΑΤΙΚΗΣ ΕΚΠΑΙΔΕΥΣΗΣ 
ΚΑΙ ΚΑΤΑΡΤΙΣΗΣ 

Έχοντας υπόψη: 

1. Τις διατάξεις των παραγράφων 7, 8 και 9 του άρ¬ 
θρου 5 του ν. 2009/1992 (ΦΕΚ 18 τ. Α') «Εθνικό Σύστημα 
Επαγγελματικής Εκπαίδευσης και Κατάρτισης και άλλες 
διατάξεις». 


2. Τις διατάξεις των άρθρων 1 και 2 της υπ’ αριθμ. 
Ζ/3378/1993 (ΦΕΚ 356 τ. Β'), απόφασης του Υπουργού 
Εθνικής Παιδείας και Θρησκευμάτων «Προϋποθέσεις, 
όροι και διαδικασία χορήγησης άδειας ίδρυσης και 
λειτουργίας Ινστιτούτων Επαγγελματικής Κατάρτισης 
(Ι.Ε.Κ.) από Νομικά Πρόσωπα Ιδιωτικού Δικαίου ή Ιδιώ¬ 
τες», όπως τροποποιήθηκε, συμπληρώθηκε και ισχύει 
(ΦΕΚ 722/ τ. Β722.8.1996). 

3. Την υπ’ αριθμ. ΣΤ79825/20.4.2006 αίτηση χορήγησης 
Άδειας Ίδρυσης ΙΔΙΩΤΙΚΟΥ ΙΝΣΤΙΤΟΥΤΟΥ ΕΠΑΓΓΕΛΜΑ¬ 
ΤΙΚΗΣ ΚΑΤΑΡΤΙΣΗΣ. 

4. Την απόφαση επί του θέματος 8ν της συνεδρίασης 
28/20.7.2006 του Δ.Σ. του Ο.Ε.ΕΚ., αποφασίζει: 

Α. Την έγκριση του αιτήματος του φυσικού προσώπου 
Νικολάου Βαλσάμη του Ανδρέα-Νικολάου για χορήγη¬ 
ση Άδειας Ίδρυσης ΙΔΙΩΤΙΚΟΥ ΙΝΣΤΙΤΟΥΤΟΥ ΕΠΑΓΓΕΛ¬ 
ΜΑΤΙΚΗΣ ΚΑΤΑΡΤΙΣΗΣ, με την επωνυμία «ΙΔΙΩΤΙΚΟ ΙΝ¬ 
ΣΤΙΤΟΥΤΟ ΕΠΑΓΓΕΛΜΑΤΙΚΗΣ ΚΑΤΑΡΤΙΣΗΣ ΝΙΚΟΛΑΟΣ 
ΒΑΛΣΑΜΗΣ» και χορήγηση του δικαιώματος χρήσης της 
προσωνυμίας «Ι.Ι.Ε.Κ.ΑΜΑΡΑΝΤΕΙΟΣ». 

Β. Τη δημοσίευση της απόφασης αυτής στην Εφημε¬ 
ρίδα της Κυβερνήσεως. 

Δεν προκαλείται δαπάνη. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 25 Ιουλίου 2006 
Ο Πρόεδρός 

ΧΑΡΑΛΑΜΠΟΣ ΜΠΟΤΣΑΡΗΣ 

